રામાણી બાદ અન્ય કેટલીક મહિલાઓએ પણ અકબર વિરુદ્ધ આરોપો લગાવ્યા હતા. અકબર પર આક્ષેપો થયા ત્યારે તે આફ્રિકાના સત્તાવાર પ્રવાસે હતા. તેના મંત્રાલય દ્વારા કોઈ માહિતી પુરી પાડવામાં આવી નહતી. વિદેશ મંત્રી સુષમા સ્વરાજે જવાબ આપ્યો નહીં, જ્યારે સ્મૃતિ ઈરાનીએ જણાવ્યું કે તે અકબર પર નિર્ભર છે કે તે સત્તાવાર નિવેદન જાહેર કરે. મેનકા ગાંધીએ આ મામલે તપાસ થવી જોઈએ તેવું નિવેદન આપ્યું હતું.